open-index/open-wikipedia-markdown huggingface dataset:
Ριόγκο Κούμπο

Ο **Ριόγκο Κούμπο** (ιαπων. 久保 亮五, 15 Φεβρουαρίου 1920 – 31 Μαρτίου 1995) ήταν Ιάπωνας φυσικός, με ειδίκευση στη μαθηματική φυσική, γνωστός για το έργο του στη στατιστική φυσική και στη διερεύνηση καταστάσεων εκτός ισορροπίας.

Στις αρχές της δεκαετίας του 1950 ο Κούμπο έφερε επανάσταση στην έρευνα των ιδιοτήτων της γραμμικής αποκρίσεως συστημάτων συμπυκνωμένης ύλης που βρίσκονταν κοντά στην κατάσταση ισορροπίας, και ειδικότερα στην κατανόηση της μεταφοράς ηλεκτρονίων και της αγωγιμότητας. Κατόρθωσε αυτά τα επιτεύγματα με τον λεγόμενο «φορμαλισμό Κούμπο», μια προσέγγιση με συναρτήσεις του Green στη θεωρία γραμμικής αποκρίσεως για κβαντικά συστήματα. Το 1977 ο Ριόγκο Κούμπο είχε τιμηθεί με το Μετάλλιο Μπόλτσμαν «για τις συνεισφορές του στη θεωρία της στατιστικής μηχανικής των καταστάσεων μη ισορροπίας και στη θεωρία των φαινομένων διακυμάνσεων». Ιδιαίτερα πολλές αναφορές γίνονται στις εργασίες του που αφορούν τη θεμελίωση των βασικών σχέσεων ανάμεσα στους συντελεστές μεταφοράς και στις συναρτήσεις συσχετίσεως χρόνου εξισορροπήσεως: με αυτές τις σχέσεις συνδέεται κυρίως το όνομα του Κούμπο, με όρους όπως η «σχέση Κούμπο» (*Kubo formula*) και το «χάσμα Κούμπο».

## Παραπομπές


## Εξωτερικοί σύνδεσμοι
* Κατάλογος δημοσιεύσεων του Κούμπο στον ιστότοπο του Πανεπιστημίου του Κιότο

Κατηγορία:Ιάπωνες φυσικοί
Κατηγορία:Απόφοιτοι του Πανεπιστημίου του Τόκιο
Εστέλλα Άγκστεριμπε

Η **Εστέλλα «Στέλλα» Άγκστεριμπε** (*Estella "Stella" Agsteribbe*, 6 Απριλίου 1909 - 17 Σεπτεμβρίου 1943) ήταν Ολλανδή αθλήτρια της ενόργανης γυμναστικής. Κέρδισε το χρυσό μετάλλιο ως μέλος της ολλανδικής ομάδας στους Ολυμπιακούς Αγώνες του 1928, στο Άμστερνταμ. Η ομάδα εισήχθη στην Διεθνή Εβραϊκή Αθλητική Αίθουσα της Φήμης το 1997.

Όπως και άλλα μέλη της ομάδας της (Χελένα Νόρντχαϊμ, Άννα Πόλακ, Γιούντικιε Σίμονς, Έλκα ντε Λέβι) και ο προπονητής τους, Χέριτ Κλίρεκοπερ, ήταν Εβραία και απελάθη κατά τη διάρκεια του Β΄ Παγκοσμίου Πολέμου. Δολοφονήθηκε μαζί με τον σύζυγό της, Σάμουελ Μπλιτς, την εξάχρονη κόρη τους, Νάνι και τον δίχρονο γιο τους, Άλφρεντ, στο στρατόπεδο συγκέντρωσης του Άουσβιτς.

## Παραπομπές


## Περαιτέρω ανάγνωση
* 

Κατηγορία:Ολλανδές αθλήτριες της ενόργανης γυμναστικής
Κατηγορία:Ολλανδοί εβραϊκής καταγωγής
Κατηγορία:Αθλητές στους Θερινούς Ολυμπιακούς Αγώνες 1928
Κατηγορία:Ολλανδοί Ολυμπιονίκες
Κατηγορία:Πρόσωπα που πέθαναν στο στρατόπεδο συγκέντρωσης του Άουσβιτς
Έρημος Μεγάλη Βικτώρια

Η **Έρημος Μεγάλη Βικτώρια** είναι αραιοκατοικημένη ερημική οικοπεριοχή στη Δυτική Αυστραλία και στη Νότια Αυστραλία.

## Ιστορία
Το 1875, ο, γεννημένος στη Βρετανία, Αυστραλός εξερευνητής Έρνεστ Τζάιλς έγινε ο πρώτος Ευρωπαίος που διέσχισε την έρημο. Ονόμασε την έρημο από την τότε βασίλισσα, τη Βασίλισσα Βικτωρία. Το 1891, η αποστολή του Ντέιβιντ Λίντσεϊ ταξίδεψε σε όλη αυτή την περιοχή από βόρεια προς νότιο. Ο Φρανκ Χαν έψαχνε για χρυσό σε αυτή την περιοχή μεταξύ 1903 και 1908. Ο Λεν Μπίντελ εξερεύνησε την περιοχή τη δεκαετία του 1960.

## Τοποθεσία και περιγραφή
Η Μεγάλη Βικτώρια είναι η μεγαλύτερη έρημος της Αυστραλίας, και αποτελείται από πολλούς μικρούς αμμόλοφους, βοσκοτόπια, περιοχές με επιφάνεια από βότσαλα, και αλμυρές λίμνες. Έχει πλάτος πάνω από 700 χιλιόμετρα (από τα δυτικά προς τα ανατολικά) και καλύπτει μια περιοχή 348.750 τετραγωνικών χιλιομέτρων από την Ανατολική περιοχή χρυσού της Δυτικής Αυστραλίας έως τις οροσειρές Γκόλερ στη Νότια Αυστραλία. Η μέση ετήσια βροχόπτωση είναι χαμηλή και ακανόνιστη και κυμαίνεται από 200 έως 250 χιλιοστά ετησίως. Οι καταιγίδες είναι σχετικά συχνές στην Έρημο Μεγάλη Βικτώρια, με μέσο όρο 15-20 καταιγίδες ετησίως. Οι θερμοκρασίες ημέρας του καλοκαιριού κυμαίνονται από 32 έως 40 °C, ενώ το χειμώνα πέφτουν στους 18 έως 23 °C.

Η Έρημος Μεγάλη Βικτώρια είναι οικοπεριοχή του Παγκοσμίου Ταμείου για τη Φύση.

## Κατοίκηση
Η πλειοψηφία των ανθρώπων που ζουν στην περιοχή είναι Ιθαγενείς Αυστραλοί από διαφορετικές ομάδες, συμπεριλαμβανομένων των Κογκάρα, των Μίρνινγκ και των Πιτζαντζατζάρα. Ο πληθυσμός των ιθαγενών έχει αυξηθεί σε αυτή την περιοχή. Νέοι αυτόχθονες ενήλικες από την περιοχή της Ερήμου Μεγάλη Βικτώρια εργάζονται στα προγράμματα Wilurarra Creative για τη διατήρηση και την ανάπτυξη του πολιτισμού τους.

Παρά την απομονωμένη της θέση, η Έρημος Μεγάλη Βικτώρια διχοτομείτε από πολύ τραχύς δρόμους. Η ανθρώπινη δραστηριότητα περιλαμβάνει κάποιες βιομηχανίες εξόρυξης και δοκιμές πυρηνικών όπλων.

## Παραπομπές


## Περαιτέρω ανάγνωση
* 
* 
* 
* 
* 

Κατηγορία:Έρημοι της Αυστραλίας
Κατηγορία:Έρημοι και ξερικοί θαμνότοποι
Κομητεία Μπάουμαν (Βόρεια Ντακότα)

Η **Κομητεία Μπάουμαν** () είναι κομητεία στην πολιτεία της Βόρειας Ντακότα των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 2,993 κάτοικοι. Η διοικητική πρωτεύουσα (*έδρα*) είναι το Μπάουμαν.

## Ιστορία
Το νομοθετικό σώμα της επικράτειας της Ντακότα όρισε το Μπάουμαν (πήρε το όνομα της από τον Έντουαρντ Μ. Μπάουμαν
, μέλος της εδαφικής Βουλής των Αντιπροσώπων κατά τη σύνοδο του 1883) ως ξεχωριστή κομητεία στις 8 Μαρτίου 1883, αν και δεν ήταν οργανωμένη εκείνη την εποχή.

## Γεωγραφία
Σύμφωνα με το Γραφείο Απογραφής των ΗΠΑ η κομητεία έχει συνολική έκταση 1.167 τετραγωνικά μίλια (3.020 km2), εκ των οποίων 1.162 τετραγωνικά μίλια (3.010 km2) είναι στεριά και 5,2 τετραγωνικά μίλια (13 km2) (0,4%) καλύπτονται από ύδατα (λίμνες, ποτάμια).

## Παραπομπές


Κατηγορία:Κομητείες της Βόρειας Ντακότα
Κομητεία Ουέλς (Βόρεια Ντακότα)

Η **Κομητεία Ουέλς** () είναι κομητεία στην πολιτεία της Βόρειας Ντακότα των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 3,982 κάτοικοι. Η διοικητική πρωτεύουσα (*έδρα*) είναι το Φέσεντεν. Η κομητεία ιδρύθηκε το 1873 και πήρε το όνομά της προς τιμήν του Έντουαρντ Πέισον Ουέλς (1847-1936), εδαφικό νομοθέτη της Ντακότα.

Σύμφωνα με το Γραφείο Απογραφής των ΗΠΑ η κομητεία έχει συνολική έκταση 1.290 τετραγωνικά μίλια (3.300 km2), εκ των οποίων 1.271 τετραγωνικά μίλια (3.290 km2) είναι στεριά και 19 τετραγωνικά μίλια (49 km2) καλύπτονται από ύδατα (λίμνες, ποτάμια).

## Παραπομπές


Κατηγορία:Κομητείες της Βόρειας Ντακότα
Κομητεία Ουόλς (Βόρεια Ντακότα)

Η **Κομητεία Ουόλς** () είναι κομητεία στην πολιτεία της Βόρειας Ντακότα των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 10,563 κάτοικοι. Η διοικητική πρωτεύουσα (*έδρα*) είναι το Γκράφτον. Η κομητεία ιδρύθηκε το 1881 και πήρε το όνομά της προς τιμήν του Τζορτζ Ουόλς (1868-1913),  πρώιμο άποικο και έναν από τους ιδρυτές του Πανεπιστημίου της Βόρειας Ντακότα.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1.294.032 τετραγωνικά μίλια (3.351,53 km2), εκ των οποίων 1.281.607 τετραγωνικά μίλια (3.319,35 km2) είναι στεριά και 12.425 τετραγωνικά μίλια (32,18 km%) καλύπτονται από ύδατα (λίμνες, ποτάμια).

## Παραπομπές


Κατηγορία:Κομητείες της Βόρειας Ντακότα
Κομητεία Γκρίνβιλλ (Νότια Καρολίνα)

Η **Κομητεία Γκρίνβιλλ** () είναι κομητεία στην πολιτεία της Νότιας Καρολίνας των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 525,534 κάτοικοι.Η διοικητική πρωτεύουσα (*έδρα*) και μεγαλύτερη πόλη είναι το Γκρίνβιλλ. Η κομητεία ιδρύθηκε το 1876 και πήρε το όνομά της προς τιμήν του Ναθάναελ Γκριν, 
στρατηγό και ήρωα της Αμερικανικής Επανάστασης.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 795,57 τετραγωνικά μίλια (2.060,5 τ.χλμ), εκ των οποίων 785,93 τετραγωνικά μίλια (2,035,5 τ.χλμ) είναι στεριά και 9,64 τετραγωνικά μίλια (25,0 τ.χλμ%) καλύπτονται από ύδατα (λίμνες, ποτάμια).

## Παραπομπές


Κατηγορία:Κομητείες της Νότιας Καρολίνας
Κομητεία Λέξινγκτον (Νότια Καρολίνα)

Η **Κομητεία Λέξινγκτον** () είναι κομητεία στην πολιτεία της Νότιας Καρολίνας των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 293,991 κάτοικοι. Η διοικητική πρωτεύουσα (*έδρα*) είναι το Λέξινγκτον. Η κομητεία ιδρύθηκε το 1804 και πήρε το όνομά της από τη Μάχη του Λέξινγκτον.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 757,62 τετραγωνικά μίλια (1.962,2 km2), από τα οποία 699,00 τετραγωνικά μίλια (1.810,4 km2) είναι στεριά και 58,62 τετραγωνικά μίλια (151,8 7 km2) καλύπτονται από ύδατα (λίμνες, ποτάμια).

## Παραπομπές


Κατηγορία:Κομητείες της Νότιας Καρολίνας
Κομητεία Ντίλον (Νότια Καρολίνα)

Η **Κομητεία Ντίλον** () είναι κομητεία στην πολιτεία της Νότιας Καρολίνας των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 28,292 κάτοικοι. Η διοικητική πρωτεύουσα (*έδρα*) είναι το Ντίλον. Η κομητεία ιδρύθηκε το 1910 και πήρε το όνομά της προς τιμήν του Τζέιμς Ντίλον (1826-1913), ιδρυτή της σιδηροδρομικής γραμμής Ουίλσον.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 406,82 τετραγωνικά μίλια (1.053,7 km2), εκ των οποίων 405,07 τετραγωνικά μίλια (1.049,1 km2) είναι στεριά και 1,75 τετραγωνικά μίλια (4,5 km2) καλύπτονται από ύδατα (λίμνες, ποτάμια). 
Είναι η πέμπτη μικρότερη κομητεία στη Νότια Καρολίνα ανά περιοχή.

## Παραπομπές


Κατηγορία:Κομητείες της Νότιας Καρολίνας
Κομητεία Ντόρτσεστερ (Νότια Καρολίνα)

Η **Κομητεία Ντόρτσεστερ** () είναι κομητεία στην πολιτεία της Νότιας Καρολίνας των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 161,540 κάτοικοι.Η διοικητική πρωτεύουσα (*έδρα*) είναι το Σαιντ Τζορτζ. Η κομητεία ιδρύθηκε το 1897 και πήρε το όνομά της από την πόλη Ντόρτσεστερ της Μασαχουσέτης.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 571,18 τετραγωνικά μίλια (1.479,3 km2), εκ των οποίων 568,59 τετραγωνικά μίλια (1.472,6 km2) είναι στεριά και 2,59 τετραγωνικά μίλια (6,7 km2) καλύπτονται από ύδατα (λίμνες, ποτάμια).

## Παραπομπές


Κατηγορία:Κομητείες της Νότιας Καρολίνας
Κομητεία Τσέστερφιλντ (Νότια Καρολίνα)

Η **Κομητεία Τσέστερφιλντ** () είναι κομητεία στην πολιτεία της Νότιας Καρολίνας των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 44,031 κάτοικοι. Η διοικητική πρωτεύουσα (*έδρα*) είναι το Τσέστερφιλντ. Η κομητεία ιδρύθηκε το 1798 και πήρε το όνομά της προς τιμήν του Φίλιπ Ντόρμερ Στάνχοπ, 4ου δούκα του Τσέστερφιλντ και Βρετανού πολιτικού.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 805,66 τετραγωνικά μίλια (2.086,6 km2), εκ των οποίων τα 798,99 τετραγωνικά μίλια (2.069,4 km2) είναι στεριά και τα 6,67 τετραγωνικά μίλια (17,3 km2%) καλύπτονται από ύδατα (λίμνες, ποτάμια).

## Παραπομπές


Κατηγορία:Κομητείες της Νότιας Καρολίνας
Κομητεία Γουόλντο (Μέιν)

Η **Κομητεία Γουόλντο** () είναι κομητεία στην πολιτεία του Μέιν των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 39.607 κάτοικοι. Η διοικητική πρωτεύουσα (*έδρα*) είναι το Μπέλφαστ. Η κομητεία ιδρύθηκε στις 7 Φεβρουαρίου 1827, από ένα τμήμα της κομητείας Χάνκοκ και πήρε το όνομά της από τον Ταξίαρχο Σάμουελ Γουόλντο, ιδιοκτήτη του διπλώματος ευρεσιτεχνίας Γουόλντο. 

Σύμφωνα με το Γραφείο Απογραφής των ΗΠΑ, η κομητεία έχει έκταση 853 τετραγωνικά μίλια (2.210 km2), εκ των οποίων 730 τετραγωνικά μίλια (1.900 km2) είναι ξηρά και 123 τετραγωνικά μίλια (320 km2) καλύπτονται από ύδατα (λίμνες, ποτάμια).

## Παραπομπές


Κατηγορία:Κομητείες του Μέιν
Κομητεία Όξφορντ (Μέιν)

Η **Κομητεία  Όξφορντ** () είναι κομητεία στην πολιτεία του Μέιν των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 57.777.  
Η διοικητική πρωτεύουσα (*έδρα*) είναι η πόλη του Παρισιού.  Η κομητεία ιδρύθηκε στις 4 Μαρτίου 1805, από το Γενικό Δικαστήριο της Μασαχουσέτης στην Περιφέρεια Μέιν από τα βόρεια τμήματα των κομητειών Γιορκ και Κάμπερλαντ. Συνορεύει με την καναδική επαρχία του Κεμπέκ.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 2.176 τετραγωνικά μίλια (5.640 τ.χλμ), εκ των οποίων 2.077 τετραγωνικά μίλια (5.380 τ.χλμ) είναι ξηρά και 99 τετραγωνικά μίλια (260 τ.χλμ) είναι νερό.

## Παραπομπές


Κατηγορία:Κομητείες του Μέιν
Εισβολή της Ινδονησίας στο Ανατολικό Τιμόρ (1975)

Η **Εισβολή της Ινδονησίας στο Ανατολικό Τιμόρ**, γνωστή στην Ινδονησία ως **Επιχείρηση Λότους**, ξεκίνησε στις 7 Δεκεμβρίου 1975 όταν ο ινδονησιακός στρατός εισέβαλε στο Ανατολικό Τιμόρ με το πρόσχημα του αντι-αποικισμού και του αντικομμουνισμού για να ανατρέψει το καθεστώς του Επαναστατικού Μετώπου για ένα Ανεξάρτητο Ανατολικό Τιμόρ (πορτογαλικά: *Frente Revolucionária do Timor-Leste Independente*, συντομογραφία *Fretilin*) της Επανάστασης των Γαριφάλων που είχε εμφανιστεί το 1974.  Η ανατροπή της λαϊκής και βραχύβιας κυβέρνησης υπό την ηγεσία του Fretilin πυροδότησε μια βίαιη κατοχή ενός τετάρτου αιώνα στην οποία περίπου 100.000–180.000 στρατιώτες και πολίτες εκτιμάται ότι σκοτώθηκαν ή πέθαναν από την πείνα. Η Επιτροπή Υποδοχής, Αλήθειας και Συμφιλίωσης στο Ανατολικό Τιμόρ τεκμηρίωσε μια ελάχιστη εκτίμηση 102.000 θανάτων που σχετίζονται με συγκρούσεις στο Ανατολικό Τιμόρ καθ' όλη την περίοδο από το 1974 έως το 1999, συμπεριλαμβανομένων 18.600 βίαιων δολοφονιών και 84.200 θανάτων από ασθένειες και πείνα. Οι ινδονησιακές δυνάμεις και οι συνεργάτες τους μαζί ευθύνονται για το 70% των δολοφονιών.  

Κατά τους πρώτους μήνες της κατοχής, ο ινδονησιακός στρατός αντιμετώπισε σκληρή αντίσταση εξέγερσης στο ορεινό εσωτερικό του νησιού, αλλά από το 1977 έως το 1978, ο στρατός προμηθεύτηκε νέα προηγμένα όπλα από τις Ηνωμένες Πολιτείες και άλλες χώρες, για να καταστρέψει το πλαίσιο του Fretilin. Τις τελευταίες δύο δεκαετίες του αιώνα σημειώθηκαν συνεχείς συγκρούσεις μεταξύ των ομάδων της Ινδονησίας και του Ανατολικού Τιμόρ σχετικά με το καθεστώς του Ανατολικού Τιμόρ,  μέχρι το 1999, όταν η πλειοψηφία των κατοίκων του Ανατολικών Τιμόρ ψήφισε συντριπτικά υπέρ της ανεξαρτησίας (η εναλλακτική επιλογή είναι η «ειδική αυτονομία» παραμένοντας μέρος της Ινδονησίας). Μετά από άλλα δυόμισι χρόνια μετάβασης υπό την αιγίδα τριών διαφορετικών αποστολών των Ηνωμένων Εθνών, το Ανατολικό Τιμόρ απέκτησε την ανεξαρτησία του στις 20 Μαΐου 2002.

## Υπόβαθρο
Το Ανατολικό Τιμόρ οφείλει την εδαφική του ιδιαιτερότητα από το υπόλοιπο Τιμόρ, και το ινδονησιακό αρχιπέλαγος στο σύνολό του, στο ότι αποικίστηκε από τους Πορτογάλους και όχι από τους Ολλανδούς. Μια συμφωνία που χώριζε το νησί μεταξύ των δύο δυνάμεων υπογράφηκε το 1915.  Η αποικιακή κυριαρχία αντικαταστάθηκε από τους Ιάπωνες κατά τη διάρκεια του Β' Παγκοσμίου Πολέμου, των οποίων η κατοχή προκάλεσε ένα κίνημα αντίστασης που είχε ως αποτέλεσμα τον θάνατο 60.000 ανθρώπων, το 13% του πληθυσμού εκείνη την εποχή. Μετά τον πόλεμο, οι Ολλανδικές Ανατολικές Ινδίες εξασφάλισαν την ανεξαρτησία τους καθώς η Δημοκρατία της Ινδονησίας και οι Πορτογάλοι, εν τω μεταξύ, αποκατέστησαν τον έλεγχο του Ανατολικού Τιμόρ.
## Παραπομπές


Κατηγορία:Ιστορία της Ινδονησίας
Τάσος Μπιρσίμ

Ο **Τάσος Μπιρσίμ** (Λεωνίδιο, 1940 - Αθήνα, 5 Ιουνίου 2024) ήταν Έλληνας σκηνοθέτης.

## Βιογραφικό
Είδε για πρώτη φορά κινηματογράφο σε μικρή ηλικία, στο θερινό σινεμά του Λεωνιδίου, όπου πουλούσε στραγάλια όταν ήταν μικρός. Αυτό το γεγονός αποτέλεσε το αρχικό του ερέθισμα για να ασχοληθεί τελικά με το επάγγελμα του σκηνοθέτη.

Σπούδασε σκηνοθεσία στη «Σχολή κινηματογράφου και τηλεόρασης Π. Παπαντωνόπουλου» (με αριθμό μαθητικού μητρώου 1 το 1965 όταν εισήχθη το 1960). Ξεκίνησε την επαγγελματική του καριέρα στα τέλη της δεκαετίας του '60.

Έγινε γνωστότερος ως «ο σκηνοθέτης του Ανδρέα Παπανδρέου», καθώς ήταν ο ιθύνων νους πίσω από την κινηματογράφηση των μεγάλων προεκλογικών και άλλων εκδηλώσεων του ΠΑΣΟΚ κατά τη δεκαετία του 1980. Την ίδια δεκαετία, υπήρξε διευθυντής της ΕΡΤ.

Ήταν επίσης ο σκηνοθέτης εκδηλώσεων όπως: το Ευρωπαϊκό Πρωτάθλημα Στίβου 1982, το Ευρωμπάσκετ 1987, οι Μεσογειακοί Αγώνες 1991, η υποδοχή των Ολυμπιονικών το 1996, η τελετή έναρξης και λήξης του Παγκοσμίου Πρωταθλήματος Στίβου 1997, η τελετή «Υποδεχόμαστε το 2000 στο ΦΩΣ της Ακρόπολης», η τελετή εγκαινίων του αεροδρομίου «Ελευθέριος Βενιζέλος» το 2001, η υποδοχή του ευρώ το 2002, τα εγκαίνια της γέφυρας Ρίου – Αντιρρίου «Χαρίλαος Τρικούπης» το 2004, το Ράλι Ακρόπολις κ.ά.

Βραβεύτηκε στο φεστιβάλ της Ρώμης 1994 με το 1ο βραβείο «Στρατιές και λαοί».

Απεβίωσε στην Αθήνα, την Τετάρτη 5 Ιουνίου 2024, σε ηλικία 84 ετών. Η η εξόδιος ακολουθία και η αποτέφρωση της σωρού του έγινε σε στενό οικογενειακό κύκλο.

## Παραπομπές


## Εξωτερικοί σύνδεσμοι
* 
* Προσωπική σελίδα του σκηνοθέτη

Κατηγορία:Έλληνες σκηνοθέτες
Τακαφούμι Ισομούρα

Ο **Τακαφούμι Ισομούρα** (,8 Δεκεμβρίου 1930 – 26 Νοεμβρίου 2007) ήταν Ιάπωνας πολιτικός. Υπηρέτησε ως δήμαρχος της Οσάκα από το 1995 έως το 2003 και ήταν ομότιμος καθηγητής του Πανεπιστημίου της Πόλης της Οσάκα.

Ο Ισομούρα γεννήθηκε στην Οσάκα, αποφοίτησε από το Πανεπιστήμιο της Πόλης και ξεκίνησε την καριέρα του ως καθηγητής οικονομίας στο ίδιο πανεπιστήμιο.. 
Έγινε αντιδήμαρχος της Οσάκα τον Απρίλιο του 1990, έπειτα από πρόταση του τότε δημάρχου της πόλης, Μασάγια Νίσιο. Τον Δεκέμβριο του 1995, διαδέχθηκε τον Νίσιο στη θέση του δημάρχου. Ένας από τους πρωταρχικούς στόχους του Ισομούρα κατά τη διάρκεια της θητείας του ήταν η διεκδίκηση της διοργάνωσης των Θερινών Ολυμπιακών Αγώνων του 2008 από την Οσάκα. Ωστόσο, στη συνεδρίαση της Διεθνούς Ολυμπιακής Επιτροπής τον Ιούλιο του 2001, αποφασίστηκε η ανάθεση της διοργάνωσης στο Πεκίνο.

Ο Τακαφούμι Ισομούρα πέθανε από ηπατοκυτταρικό καρκίνωμα σε νοσοκομείο της Οσάκα στις 26 Νοεμβρίου 2007.
 Ήταν 76 ετών.

## Παραπομπές


Κατηγορία:Δήμαρχοι της Ιαπωνίας
Κατηφόρι Αττικής

Το **Κατηφόρι** είναι οικισμός της Ανατολικής Αττικής και του Δήμου Ωρωπού.

## Γεωγραφικά στοιχεία
Το Κατηφόρι βρίσκεται στα βόρεια όρια με την Περιφερειακή Ενότητα Βοιωτίας, κοντά στις ακτές του Νότιου Ευβοϊκού και σε υψόμετρο 40 μέτρα. Απέχει μόλις 3  χλμ. ΒΔ. από το κέντρο του Ωρωπού (έδρα του δήμου), 17 χλμ. Α.-ΝΑ. από το Σχηματάρι και 55 χλμ. Β. από το κέντρο της Αθήνας. Στα βόρεια είναι το Χαλκούτσι και ο Ευβοϊκός, νοτιοανατολικά ο Ωρωπός, δίπλα και νοτιοδυτικά το Συκάμινο.

Απογράφεται ως ξεχωριστός οικισμός, για πρώτη φορά, το 1971 στην κοινότητα Συκαμίνου στην οποία, σύμφωνα με το πρόγραμμα Καλλικράτης και την τροποποίησή του Κλεισθένης Ι, ανήκει και η οποία, μαζί με το Συκάμινο, το Νέο Συκάμινο, το Καμάρι και τον Πευκιά) και η οποία υπάγεται στη Δημοτική Ενότητα Συκαμίνου του Δήμου Ωρωπού.  

## Πορεία του πληθυσμού

## Παραπομπές


Κατηγορία:Χωριά της περιφερειακής ενότητας Ανατολικής Αττικής
Μετριοπαθής συντηρητισμός

Ο **μετριοπαθής συντηρητισμός** είναι πολιτικά μετριοπαθής εκδοχή του συντηρητισμού που είναι λιγότερο απαιτητική από τον κλασικό συντηρητισμό και μπορεί να χωριστεί σε διάφορους υποτύπους, όπως ο φιλελεύθερος συντηρητισμός. Ο όρος χρησιμοποιείται κυρίως σε χώρες όπου το πολιτικό στρατόπεδο χωρίζεται σε «φιλελεύθερους» (δηλαδή κοινωνικά φιλελεύθερους) στα αριστερά και «συντηρητικούς» στα δεξιά, και σε χώρες των οποίων τα πολιτικά στρατόπεδα περιλαμβάνουν σοσιαλδημοκράτες στα αριστερά και τους αντιπάλους τους στα δεξιά. Για τις χώρες που ανήκουν στην πρώτη, ο μετριοπαθής φιλελευθερισμός μερικές φορές αντιπαραβάλλεται με τον μετριοπαθή συντηρητισμό. Ο τελευταίος όρος μπορεί να εφαρμοστεί σε αρκετές χώρες, όπως οι Ηνωμένες Πολιτείες, η Πολωνία, η Νότια Κορέα, και η Ιαπωνία.

Ο μετριοπαθής συντηρητικός δεν χρησιμοποιείται συχνά στα περισσότερα μέρη της Ευρώπης, όπου η σοσιαλδημοκρατία ή τα σοσιαλιστικά κόμματα έχουν εξελιχθεί σε μεγάλα κόμματα από τις αρχές του 20ού αιώνα, επειδή οι μετριοπαθείς συντηρητικοί σε πολλές ευρωπαϊκές χώρες είναι φιλελεύθεροι συντηρητικοί ή Χριστιανοδημοκράτες. Παρ 'όλα αυτά, ο όρος έχει χρησιμοποιηθεί ιστορικά ευρέως στην Ευρώπη, ιδιαίτερα στα μέσα του 19ου και στις αρχές του αιώνα, όταν η φιλελεύθερη έως ριζοσπαστική πολιτική, ή ο κλασικός ριζοσπαστισμός, σχημάτισε την αριστερά στην Ευρώπη και οι συντηρητικοί ήταν η δεξιά αντιπολίτευση. Οι μετριοπαθείς συντηρητικοί αυτής της περιόδου αντιπαραβάλλονταν με τους μετριοπαθείς φιλελεύθερους. Χρησιμοποιείται επίσης ως αντίθεση με τον υπερσυντηρητισμό.

## Παραπομπές


Κατηγορία:Συντηρητισμός
Κομητεία Σάλεμ (Νιου Τζέρσεϊ)

Η **Κομητεία Σάλεμ** () είναι κομητεία στην πολιτεία του Νιου Τζέρσεϊ των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 64,837 κάτοικοι. Το δυτικό της όριο σχηματίζεται από τον ποταμό Ντέλαγουερ και το ανατολικό όριο της  είναι στην Μνημειακή Γέφυρα του Ντέλαγουερ, που συνδέει την κομητεία με το Νέο Κάστρο, του Ντέλαγουερ. Η έδρα της κομητείας είναι το Σάλεμ.

Σύμφωνα με το Γραφείο Απογραφής των ΗΠΑ, από την Απογραφή του 2020, η κομητεία είχε συνολική έκταση 372,55 τετραγωνικά μίλια (964,9 km2), εκ των οποίων 331,86 τετραγωνικά μίλια (859,5 km2) ήταν γη (89,1%) και 40,125 τετραγωνικά μίλια (40,69 km2) ήταν νερό.

## Παραπομπές


Κατηγορία:Κομητείες του Νιου Τζέρσεϊ
Κομητεία Όσεαν (Νιου Τζέρσεϊ)

Η **Κομητεία Όσεαν** () είναι κομητεία στην πολιτεία του Νιου Τζέρσεϊ των Ηνωμένων Πολιτειών Αμερικής και η νοτιότερη κομητεία στη μητροπολιτική περιοχή της Νέας Υόρκης. Η κομητεία συνορεύει με τον Ατλαντικό Ωκεανό στα ανατολικά και από άποψη συνολικής έκτασης είναι η μεγαλύτερη κομητεία της πολιτείας.  
Η διοικητική πρωτεύουσα (*έδρα*) είναι ο ποταμός Τομς. 

Από το 2020, η κομητεία είναι η ταχύτερα αναπτυσσόμενη κομητεία στο Νιου Τζέρσεϊ,  με πληθυσμό 637.229 κάτοικους που καταγράφηκε στην απογραφή των Ηνωμένων Πολιτειών του 2020, ο υψηλότερος αριθμός δεκαετιών που είχε ποτέ και κατατάσσει την κομητεία ως την έκτη πολυπληθέστερη, με ένα αύξηση 60.662 (+10,5%) από τις 576.567 που απαριθμήθηκαν στην απογραφή του 2010,  που με τη σειρά της αντανακλά αύξηση 65.651 (+12,8%) από τις 510.916 που καταμετρήθηκαν στην απογραφή του 2000.  Από το 2010, ο πληθυσμός της κομητείας αυξάνεται ταχύτερα από τις Ηνωμένες Πολιτείες συνολικά.  Το Πρόγραμμα Εκτιμήσεων Πληθυσμού του Γραφείου Απογραφής των Ηνωμένων Πολιτειών υπολόγισε ότι ο πληθυσμός του 2023 ήταν 659.197, μια αύξηση κατά 21.968 (+3,4%) από τη δεκαετή απογραφή του 2020.   

Η κομητεία βρίσκεται 80 χλμ ανατολικά της Φιλαδέλφειας, 110 χλμ νότια της Νέας Υόρκης και 40 χλμ βόρεια του Ατλάντικ Σίτι, καθιστώντας την έναν πρωταρχικό προορισμό διακοπών για τους κατοίκους αυτών των πόλεων κατά τη διάρκεια του καλοκαιριού. Όπως συμβαίνει με ολόκληρη την ακτή του Τζέρσει, η καλοκαιρινή κίνηση φράζει συνήθως τους τοπικούς δρόμους καθ' όλη τη διάρκεια της σεζόν. Πάνω από το 31% της συνολικής έκτασης της κομητείας είναι νερό. Η κομητεία είναι μέρος της μητροπολιτικής περιοχής της Νέας Υόρκης.

Σύμφωνα με το Γραφείο Απογραφής των ΗΠΑ, από την Απογραφή του 2020, η κομητεία είχε συνολική έκταση 914,84 τετραγωνικά μίλια (2.369,4 km2), καθιστώντας την τη μεγαλύτερη κομητεία στο Νιου Τζέρσεϊ ως προς τη συνολική έκταση (πριν από την κομητεία Μπέρλινγκτον), εκ των οποίων 628,29 τετραγωνικά μίλια (1.627,3 km2) ήταν γη (68,7%) και 286,55 τετραγωνικά μίλια (742,2 km2) ήταν νερό.

## Παραπομπές


Κατηγορία:Κομητείες του Νιου Τζέρσεϊ
Κομητεία Κέιπ Μέι (Νιου Τζέρσεϊ)

Η **Κομητεία Κέιπ Μέι** () είναι κομητεία στην πολιτεία του Νιου Τζέρσεϊ των Ηνωμένων Πολιτειών Αμερικής. Μεγάλο μέρος της κομητείας βρίσκεται στη χερσόνησο του Κέιπ Μέι, που οριοθετείται από τον Κόλπο Ντέλαγουερ στα δυτικά της και τον Ατλαντικό Ωκεανό στα νότια και ανατολικά της. Δίπλα στην ακτογραμμή του Ατλαντικού υπάρχουν πέντε νησιά που έχουν δημιουργηθεί ως παραθαλάσσια θέρετρα. Ένας σταθερά δημοφιλής καλοκαιρινός προορισμός με 48 χλμ. παραλιών, η κομητεία προσελκύει παραθεριστές από το Νιου Τζέρσεϊ και τις γύρω πολιτείες, με τον καλοκαιρινό πληθυσμό να ξεπερνά τους 750.000. Ο τουρισμός παρήγαγε ετήσια έσοδα περίπου 6,6 δισεκατομμυρίων δολαρίων το 2018, καθιστώντας τον τη μεγαλύτερη βιομηχανία της κομητείας. Οι σχετικές βιομηχανίες αναψυχής και φιλοξενίας είναι οι μεγαλύτεροι εργοδότες του Κέιπ Μέι. Η έδρα της κομητείας είναι το τμήμα του Δικαστηρίου του Κέιπ Μέι.

Από την απογραφή του 2020, η κομητεία ήταν η δεύτερη λιγότερο πυκνοκατοικημένη κομητεία της πολιτείας, με πληθυσμό 95.263, μια μείωση κατά 2.002 (−2,1%) από την καταμέτρηση της απογραφής του 2010 με 97.265, το οποίο με τη σειρά του αντανακλούσε μείωση κατά 5.061 (-4,9%) από τους 102.326 κατοίκους που καταμετρήθηκαν στην απογραφή του 2000.

Σύμφωνα με το Γραφείο Απογραφής των ΗΠΑ, από την Απογραφή του 2020, η κομητεία είχε συνολική έκταση 1.606,6 χλμ2, από τα οποία τα 651,4 χλμ2 ήταν γη και τα 955,2 χλμ2 ήταν νερό.

## Παραπομπές


Κατηγορία:Κομητείες του Νιου Τζέρσεϊ
Κομητεία Σίλβερ Μπόου (Μοντάνα)

Η **Κομητεία Σίλβερ Μπόου** () είναι κομητεία στην πολιτεία της Μοντάνα των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 35.133 κάτοικοι.  Η διοικητική πρωτεύουσα (*έδρα*) είναι το Μπιουτ . 

Σύμφωνα με το Γραφείο Απογραφής των Ηνωμένων Πολιτειών, η κομητεία έχει έκταση 719 τετραγωνικά μίλια (1.860 km2), εκ των οποίων 718 τετραγωνικά μίλια (1.860 km2) είναι στεριά και 0,6 τετραγωνικά μίλια (1,6 km2) καλύπτονται από ύδατα (λίμνες, ποτάμια).Είναι η μικρότερη κομητεία της Μοντάνα ανά περιοχή.

## Παραπομπές


Κατηγορία:Κομητείες της Μοντάνα
Κομητεία Ρούζβελτ (Μοντάνα)

Η **Κομητεία Ρούζβελτ** () είναι κομητεία στην πολιτεία της Μοντάνα των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 10.794 κάτοικοι. Η διοικητική πρωτεύουσα (*έδρα*) είναι το Γουλφ Πόιντ. Η κομητεία Ρούσβελτ δημιουργήθηκε από το νομοθετικό σώμα της Μοντάνα το 1919 από τμήμα της κομητείας Σέρινταν. Το όνομα της είναι  προς τιμήν του πρώην προέδρου Θεόδωρου Ρούζβελτ, ο οποίος είχε πεθάνει νωρίτερα εκείνο το έτος. 

Σύμφωνα με το Γραφείο Απογραφής των Ηνωμένων Πολιτειών, η κομητεία έχει συνολική έκταση 2.369 τετραγωνικά μίλια (6.140 km2), εκ των οποίων 2.355 τετραγωνικά μίλια (6.100 km2) είναι στεριά και 15 τετραγωνικά μίλια (39 km2) καλύπτονται από ύδατα (λίμνες, ποτάμια).

## Παραπομπές


Κατηγορία:Κομητείες της Μοντάνα
Ιερό Τομίοκα Χατσίμαν

Το **Ιερό Τομίοκα Χατσίμαν** (富岡八幡宮, *Tomioka Hachimangū*) είναι το μεγαλύτερο ιερό αφιερωμένο στον Χατσίμαν στο Τόκιο.
μικρογραφία|Φουκαγκάβα Ματσούρι

## Ιστορία
Το ιερό ιδρύθηκε στο Φουκαγκάβα το 1627.   Ο Χατσίμαν, τον οποίο το ιερό τιμά, ήταν επίσης τοπικό Κάμι της φυλής Μιναμότο, έτσι το ιερό έλαβε θερμή προστασία από το σογκουνάτο  Τοκουγκάβα. Από την άλλη πλευρά, το ιερό ήταν σεβαστό από τους ανθρώπους του Σιταμάτσι, και ήταν γνωστό ως "Χατσίμαν του Φουκαγκάβα". 

Κατά τη διάρκεια της περιόδου Μεϊτζί, το ιερό έχασε την προστασία, που είχε απολαύσει κατά την περίοδο του Έντο. Ωστόσο, επιλέχθηκε ως ένα από τα  Δέκα Ιερά του Τόκιο (東京十社, *Tokyo Jissha*)  από την Κυβέρνηση Μεϊτζί, παρά το γεγονός ότι θεωρήθηκε ότι ήταν κατώτερης αξίας σε σχέση με το Ιερό Χικάβα και άλλα μεγάλα ιερά που είχε επιλέξει η κυβέρνηση.   

Στις 10 Μαρτίου 1975, το ιερό κάηκε κατά τη διάρκεια των βομβαρδισμών του Τόκιο. Στις 18 Μαρτίου 1945, ο αυτοκράτορας Σόουα, ο οποίος επιθεωρούσε την καμένη έκταση,  επισκέφτηκε το ιερό και πληροφορήθηκε για τις ζημιές στη γύρω περιοχή. Επιστρέφοντας στο παλάτι του, ο αυτοκράτορας περιέγραψε την εντύπωσή του στον Χισανόρι Φουτζίτα,  συγκρίνοντας τα ερείπια με τον μεγάλο σεισμό του Καντό του 1923, που είχε δει, όταν ήταν διάδοχος του θρόνου.

Μετά τον πόλεμο, χτίστηκαν δύο πέτρινα μνημεία, για να τιμήσουν την επίσκεψη του αυτοκράτορα. 

Τον Ιούνιο του 2017, αποφασίστηκε το ιερό να μην ελέγχεται πλέον από την  Ένωση των Σιντοϊκών Ιερών.

Στις 7 Δεκεμβρίου 2017, η πρωθιέρια του ιερού, Ναγκάκο Τομίοκα, μαχαιρώθηκε μέχρι θανάτου, σύμφωνα με πληροφορίες, από τον αδελφό της Σιγκενάγκα Τομίοκα. Η σύζυγος του δράστη συμμετείχε επίσης στην επίθεση σύμφωνα με την αστυνομία, τραυματίζοντας τον οδηγό της Ναγκάκο Τομίοκα. Ο αδελφός της αργότερα μαχαίρωσε τη γυναίκα του μέχρι θανάτου πριν αυτοκτονήσει. Ένα ξίφος γεμάτο αίματα και μαχαίρια βρέθηκαν στον τόπο του εγκλήματος.

## Σούμο
μικρογραφία|Λίθος Γιοκοζούνα (κέντρο) και άλλες πέτρινες στήλες που σχετίζονται με το σούμο.
Το Ιερό Τομίοκα Χατσίμαν είναι επίσης γνωστό ως ο τόπος γέννησης του Καντζίν-ζουμό (Kanjin-zumō) (勧進相撲), που ιδρύθηκε το 1684 και από το οποίο προέρχεται το σημερινό επαγγελματικό σούμο.

Δύο μπασό (: μεγάλα τουρνουά σούμο) πραγματοποιούνταν στο ιερό κάθε χρόνο με την άδεια του σογκουνάτου, και δημιουργήθηκαν *μπανζούκε* και άλλα μεγάλα συστήματα σε αυτή την περίοδο. Στη περίοδο του Μεϊτζί (1868-1912), το σούμο ενίσχυσε τη σχέση του με το Σίντο, για να επιβιώσει λόγω της απώλειας της υποστήριξης από το σογκουνάτο και τους νταϊμιό, οι οποίοι έχασαν την εξουσία από την Αποκατάσταση του Μεϊτζί. Έτσι, το σιντοϊστικό ιερό απέκτησε μεγαλύτερη αξία και εκτίμηση από το σούμο.

Το 1900 κατασκευάστηκε από τον Τζινμάκου Κιουγκόρο ένα πέτρινο μνημείο, το οποίο ονομάζεται Λίθος Γιοκοζούνα (横綱力士碑, *Yokozuna Rikishi-hi),* για να τιμήσει διαχρονικά τους κατόχους του γιοκοζούνα (: η υψηλότερη κατάταξη στο σούμο).  Το ιερό έχει πολλά άλλα πέτρινα μνημεία, που σχετίζονται με το σούμο.

## Παραπομπές

Κατηγορία:Σιντοϊστικά ιερά στην Ιαπωνία
Προοδευτικός καπιταλισμός

Ο **προοδευτικός καπιταλισμός** είναι οικονομικό πλαίσιο που επιδιώκει να επαναπροσδιορίσει τους ρόλους της αγοράς, του κράτους και της κοινωνίας των πολιτών για την ενίσχυση της κοινωνικής ευημερίας. Αυτή η προσέγγιση υποστηρίζει ένα νέο κοινωνικό συμβόλαιο που αξιοποιεί τις δυνάμεις της αγοράς και την επιχειρηματικότητα, ενώ αντιμετωπίζει ζητήματα όπως η κυριαρχία στην αγορά, η ανισότητα και οι συνέπειες της παγκοσμιοποίησης. Ο προοδευτικός καπιταλισμός τονίζει την ανάγκη για κυβερνητικές επενδύσεις στην τεχνολογία, την εκπαίδευση, την υγειονομική περίθαλψη και τις φιλοπεριβαντολλογικές υποδομές, παράλληλα με την εφαρμογή δημόσιων επιλογών για βασικές υπηρεσίες.

Σε αντίθεση με τον σοσιαλισμό, ο οποίος απαιτεί εκτεταμένο κυβερνητικό έλεγχο στην παραγωγή, και τον νεοφιλελεύθερο καπιταλισμό με ελάχιστο κρατικό συντονισμό, ο προοδευτικός καπιταλισμός υποστηρίζει τις οικονομίες της αγοράς με αποτελεσματικά ρυθμιστικά πλαίσια. Στόχος της είναι να διορθώσει τις καταχρήσεις της αγοράς και να διασφαλίσει την ευρεία κατανομή της οικονομικής ανάπτυξης και των ευκαιριών. Εστιάζοντας στις μεταρρυθμίσεις εντός του καπιταλιστικού συστήματος, επιδιώκει το όφελος της οικονομικής ανάπτυξης που καθοδηγείται από την αγορά και εξισορροπείται με δικαιοσύνη και βιωσιμότητα. Οι επικριτές υποστηρίζουν ότι οι σταδιακές μεταρρυθμίσεις της μπορεί να μην αντιμετωπίσουν βαθύτερα συστημικά ζητήματα εντός του καπιταλισμού.

Ο Τζόζεφ Στίγκλιτς έχει επίσης περιγράψει τον προοδευτικό καπιταλισμό ως «μια καλύτερη ισορροπία κυβέρνησης, αγορών και κοινωνίας των πολιτών».

Ο προοδευτικός καπιταλισμός παρουσιάζεται συχνά ως μια οικονομική προσέγγιση που βρίσκεται στη μέση μεταξύ του σοσιαλισμού και του νεοφιλελεύθερου φονταμενταλισμού της αγοράς. Ο Στίγκλιτς έχει δηλώσει ότι ο προοδευτικός καπιταλισμός απαντά στη συζήτηση μεταξύ καπιταλισμού και σοσιαλισμού δίνοντας έμφαση στις μεταρρυθμίσεις εντός του καπιταλιστικού συστήματος. Έρχεται σε αντίθεση με τον παραδοσιακό σοσιαλισμό, ο οποίος ιστορικά υποστήριζε τον εκτεταμένο κυβερνητικό έλεγχο των μέσων παραγωγής, μια έννοια ακόμη και στην Ευρώπη με λιγότερη υποστήριξη σήμερα. 

Σύμφωνα με τον οικονομολόγο Μαρκ Κούπερ, ο φονταμενταλισμός της ελεύθερης αγοράς αναδεικνύεται ως ο βασικός αντίπαλος του προοδευτικού καπιταλισμού. Ενώ ο προοδευτικός καπιταλισμός υποστηρίζει πολιτικές για τη διόρθωση των καταχρήσεων της αγοράς και την επίτευξη κοινωνικά επωφελών αποτελεσμάτων, ο φονταμενταλισμός της ελεύθερης αγοράς απορρίπτει τέτοιες παρεμβάσεις, υποστηρίζοντας ότι οι αγορές θα αυτοδιορθωθούν και ότι η ρύθμιση και η επιβολή της αντιμονοπωλιακής νομοθεσίας εμποδίζουν μόνο τις επιχειρήσεις. Οι υποστηρικτές του φονταμενταλισμού της ελεύθερης αγοράς πιστεύουν ότι η ελάχιστη κυβερνητική παρέμβαση θα οδηγήσει σε συνολικό δημόσιο όφελος, παρά τη δυνατότητα επιδείνωσης των υφιστάμενων προβλημάτων. Ο Στίγκλιτς υποστηρίζει ότι οι φονταμενταλιστές της αγοράς λανθασμένα χαρακτηρίζουν τον προοδευτικό καπιταλισμό ως σοσιαλισμό, ενώ σαφώς δεν είναι ούτε σοσιαλισμός ούτε σοσιαλισμός της αγοράς.

## Παραπομπές


Κατηγορία:Καπιταλισμός
Κομητεία Μπέργκεν (Νιου Τζέρσεϊ)

Η **Κομητεία Μπέργκεν** () είναι η πολυπληθέστερη κομητεία στην πολιτεία του Νιου Τζέρσεϊ των Ηνωμένων Πολιτειών Αμερικής. Βρίσκεται στη βορειοανατολική γωνία του Νιου Τζέρσεϋ, η κομητεία Μπέργκεν και τα πολλά εσωτερικά της προάστια αποτελούν ένα ιδιαίτερα ανεπτυγμένο τμήμα της μητροπολιτικής περιοχής της Νέας Υόρκης, που συνορεύει με τον ποταμό Χάντσον, την γέφυρα George Washington, η οποία διασχίζει τον ποταμό Χάντσον, συνδέει την κομητεία Μπέργκεν με το Μανχάταν. Από την απογραφή των Ηνωμένων Πολιτειών του 2020, ο πληθυσμός της κομητείας ήταν 955.732, ο υψηλότερος αριθμός δεκαετιών που έγινε ποτέ και μια αύξηση 50.616 (+5,6%) από τα 905.116 που καταγράφηκαν στην απογραφή του 2010, η οποία με τη σειρά της, αντανακλούσε αύξηση 20.998 (2,4%) από τα 884.118 που καταμετρήθηκαν στην απογραφή του 2000. Η διοικητική πρωτεύουσα (*έδρα*) και το πιο πυκνοκατοικημένο μέρος της, με 46.030 κατοίκους από την απογραφή του 2020, είναι το Χάκενσακ.

Σύμφωνα με το Γραφείο Απογραφής των ΗΠΑ, από την Απογραφή του 2020, η κομητεία είχε συνολική έκταση 246,45 τετραγωνικά μίλια (638,3 km2), εκ των οποίων 232,79 τετραγωνικά μίλια (602,9 km2) ήταν γη (94,5%) και 13,65 τετραγωνικά μίλια ήταν νερό.

## Παραπομπές


Κατηγορία:Κομητείες του Νιου Τζέρσεϊ
Βιλαέτι του Ντιγιάρμπακιρ

Το **Βιλαέτι του Ντιγιάρμπακιρ** (οθωμανικά τουρκικά: *Vilāet-i Diyâr-ı Bekr*) ήταν διοικητική διαίρεση πρώτου επιπέδου της Οθωμανικής Αυτοκρατορίας, που βρισκόταν εξ ολοκλήρου εντός της σημερινής σύγχρονης Τουρκίας. Το βιλαέτι εκτεινόταν νότια από το Παλού στον Ευφράτη μέχρι το Μαρντίν και το Νίσιβις στην άκρη της Μεσοποταμίας. Μετά την ίδρυση της Δημοκρατίας της Τουρκίας το 1923, η περιοχή ενσωματώθηκε στο νεοσύστατο κράτος.

Στις αρχές του 20ου αιώνα, το Βιλαέτι του Ντιγιάρμπακιρ φέρεται να είχε έκταση 46.810 χλμ2, ενώ τα προκαταρκτικά αποτελέσματα της πρώτης οθωμανικής απογραφής του 1885 (που δημοσιεύτηκε το 1908) έδωσαν τον πληθυσμό 471.462 κατοίκους. Η ακρίβεια των αριθμών πληθυσμού κυμαίνεται από «κατά προσέγγιση» έως «απλώς εικαστικά», ανάλογα με την περιοχή από την οποία συγκεντρώθηκαν.

Το Βιλαέτι του Ντιγιάρμπακιρ δημιουργήθηκε το 1867. Το 1867 ή το 1868, ο Μαμουρετούλ Αζίζ και το Εγιαλέτι του Κουρδιστάν συγχωνεύτηκαν και εντάχθηκαν στο Βιλαέτι του Ντιγιάρμπακιρ. Το 1879–80, ο Μαμουρετούλ Αζίζ χωρίστηκε ξανά από το βιλαέτι του Ντιγιάρμπακιρ και μετατράπηκε σε Βιλαέτι του Μαμουρετούλ Αζίζ. Ήταν ένα από τα έξι αρμενικά βιλαέτια της Αυτοκρατορίας.

## Διοικητικές διαιρέσεις
thumb|right|250px|Χάρτης των υποδιαιρέσεων του Βιλαέτι του Ντιγιάρμπακιρ το 1907.
Τα σαντζάκια του Βιλαετίου:
#Σαντζάκι του Ντιγιάρμπακιρ (Ντιγιάρμπακιρ, Λίτζε, Σιλβάν, Ντερίκ, Μπεσίρι)
#Σαντζάκιτου Μαρντίν (Μαρντίν, Τζίζρε, Μιντγιάτ, Σαβούρ, Νίσιβις και ίσως Σιλόπη)
#Σαντζάκι του Εργκάνι (Μαντέν, Παλού)
#Σαντζάκι του Σιβερέκ (Διαίρεση από το Ντιγιάρμπακιρ το 1907) (Σιβερέκ, Τσερμίκ, Βιράνσεχιρ)

## Δημογραφία
Το Βιλαέτι ήταν ένας τόπος όπου ο χριστιανικός πληθυσμός σφαγιάστηκε συστηματικά κατά τη διάρκεια του Α΄ Παγκοσμίου Πολέμου, κατά τη γενοκτονία του 1915 στο Ντιγιάρμπακιρ.

## Παραπομπές


Ντιγιαρμπακιρ
Κατηγορία:Ντιγιάρμπακιρ
Υπάλληλοι (ταινία)

Το ***Υπάλληλοι*** (πρωτότυπος αγγλικός τίτλος: *Clerks*) είναι αμερικανική ταινία κωμωδία του 1994, που γράφτηκε και σκηνοθετήθηκε από τον Κέβιν Σμιθ στο ντεμπούτο του ως σκηνοθέτης. Πρωταγωνιστούν οι Κέβιν Σμιθ, Μπράιαν Ο'Χαλοράν, Τζεφ Άντερσον, Μαρίλιν Γκιγλιότι, Λίζα Σπουνάουερ, Τζέισον Μιούες και Σκοτ Μοζιέρ (ο οποίος επίσης έκανε το παραγωγή την ταινία). Η ταινία διαδραματίζεται στην ημέρα της ζωής των υπαλλήλων του καταστήματος Ντάντε Χικς (Ο'Χαλόραν) και Ράνταλ Γκρέιβς (Άντερσον) καθώς και των γνωστών τους. Η ταινία είναι η πρώτη από τις ταινίες View Askewniverse του Κέβιν Σμιθ και παρουσίασε αρκετούς επαναλαμβανόμενους χαρακτήρες, κυρίως τον Τζέι και τον Σιωπηλός Μπομπ (που παίζουν ο Μιούες και ο Σμιθ αντίστοιχα).

Η ταινία γυρίστηκε αρχικά για 27.575 δολάρια πριν αγοραστούν τα κινηματογραφικά της δικαιώματα από την Miramax και 230.000 δολάρια ξοδεύτηκαν για μοντάζ ταινιών και αδειοδότηση μουσικής. Η ταινία γυρίστηκε στο ψιλικατζίδικο και το βιντεοπωλείο όπου ο Σμιθ δούλεψε στην πραγματική ζωή. Η ταινία έγινε δεκτή από τους κριτικούς μετά την κυκλοφορία της στους κινηματογράφους και εισέπραξε πάνω από 4 εκατομμύρια δολάρια, ξεκινώντας την καριέρα του. Το 2006, κυκλοφόρησε μια συνέχεια, ακολουθούμενη από μια τρίτη δόση το 2022. Η ταινία θεωρείται καλτ κλασική και αποτελεί ορόσημο στην ανεξάρτητη κινηματογραφική δημιουργία, η ταινία επιλέχθηκε για διατήρηση στο Εθνικό Μητρώο Κινηματογράφου των Ηνωμένων Πολιτειών από τη Βιβλιοθήκη του Κογκρέσου το 2019 ως "πολιτισμικά, ιστορικά ή αισθητικά σημαντική". 

## Παραπομπές


## Εξωτερικοί σύνδεσμοι
*

Κατηγορία:Αμερικανικές ανεξάρτητες ταινίες
Κατηγορία:Πολιτισμός του Νιου Τζέρσεϊ
Κατηγορία:Ταινίες Εθνικού Μητρώου Κινηματογράφου Ηνωμένων Πολιτειών Αμερικής
Κατηγορία:Ταινίες παραγωγής Miramax Films
Κατηγορία:Ταινίες τοποθετημένες στο Νιου Τζέρσεϊ
Κατηγορία:Ταινίες που έγιναν κόμικς
Κατηγορία:Αμερικανικές ταινίες μαύρης κωμωδίας
Κατηγορία:Αμερικανικές ασπρόμαυρες ταινίες
Κατηγορία:Ταινίες του 1994
Κατηγορία:Αμερικανικές ταινίες της δεκαετίας 1990
Πευκιάς Αττικής

Ο **Πευκιάς** είναι οικισμός της Ανατολικής Αττικής και του Δήμου Ωρωπού.

## Γεωγραφικά στοιχεία
Ο Πευκιάς βρίσκεται στα βόρεια όρια με την Περιφερειακή Ενότητα Βοιωτίας, κοντά στις ακτές του Νότιου Ευβοϊκού και σε υψόμετρο 80 μέτρα. Απέχει 7  χλμ. Δ.-ΒΔ. από το κέντρο του Ωρωπού (έδρα του δήμου), 16 χλμ. Α.-ΝΑ. από το Σχηματάρι και 58 χλμ. Β. από το κέντρο της Αθήνας. Δίπλα και νοτιοδυτικά του είναι το Νέο Συκάμινο, βορειοδυτικά το Δήλεσι, βόρεια ο Ευβοϊκός και βορειοανατολικά το Χαλκούτσι. Απογράφεται ως ξεχωριστός οικισμός, για πρώτη φορά, το 1991 στην κοινότητα Συκαμίνου στην οποία, σύμφωνα με το πρόγραμμα Καλλικράτης και την τροποποίησή του Κλεισθένης Ι, ανήκει και η οποία, μαζί με το Συκάμινο, το Νέο Συκάμινο, το Καμάρι και το Κατηφόρι υπάγεται στη Δημοτική Ενότητα Συκαμίνου του Δήμου Ωρωπού.

### Πορεία του πληθυσμού

## Παραπομπές


Κατηγορία:Χωριά της περιφερειακής ενότητας Ανατολικής Αττικής
Τζέικ Πολ

Ο **Τζέικ Τζόζεφ Πολ** (γεννημένος στις 17 Ιανουαρίου 1997)  είναι Αμερικανός επαγγελματίας μποξέρ, YouTuber και ηθοποιός. Ξεκίνησε την καριέρα του δημοσιεύοντας βίντεο στο Vine τον Σεπτέμβριο του 2013 και είχε συγκεντρώσει 5,3 εκατομμύρια οπαδούς και 2 δισεκατομμύρια προβολές πριν η εφαρμογή διακοπεί. Ως ηθοποιός, έπαιξε τον Ντιρκ Μανν στην σειρά του Disney Channel Bizaardvark (2016-2018). Ο Paul ξεκίνησε το κανάλι του YouTube τον Μάιο του 2014, και έχει καταταχθεί στη λίστα του *[[Forbes]]* ως ένας από τους υψηλότερους πληρωμένους δημιουργούς YouTube το 2017, το 2018, το 2021 και το 2023. Επίσης κατέλαβε την τρίτη θέση στη λίστα του Forbes του 2022 των υψηλότερων αθλητών παγκοσμίως.

Η καριέρα του Πολ ξεκίνησε τον Αύγουστο του 2018 με ένα αγώνα πυγμαχίας με λευκό κολάρο εναντίον του Ντέτζι Ολάταντζι, που κέρδισε μέσω τεχνικού νκοκάουτ. Το επαγγελματικό του ντεμπούτο στο μποξ ήταν εναντίον της AnEsonGib τον Ιανουάριο του 2020. Αργότερα αντιμετώπισε και νίκησε τον πρώην παίκτη μπάσκετ Νέιτ Ρόμπινσον και τους πρώην μαχητές ΜΜΑ Μπεν Ασκρέν, Τάιρον Γούντλεϊ (δύο φορές) και Άντερσον Σίλβα. Τον Φεβρουάριο του 2023, ο Πολ έχασε από τον Τόμι Φιούρι μέσω διαχωρισμένη απόφαση στον πρώτο του αγώνα με έναν ενεργό επαγγελματία μποξέρ. Στη συνέχεια συνέχισε μια σειρά νίκων νικάοντας τον Νέιτ Ντίαζ, τον Άντρε Αυγούστου, τον Ράιαν Μπορλαντ και τον Μάικ Πέρι. Η μάχη του τον Νοέμβριο του 2024 εναντίον του Μάικ Τάισον, την οποία κέρδισε με ομοφωνική απόφαση, έγινε η μεγαλύτερη πύλη μποξ στην ιστορία των ΗΠΑ εκτός Λας Βέγκας.  

Το 2021, ο Πολ ίδρυσε την Most Valuable Promotions, μια προώθηση μποξ μαζί με τη σύμβουλο του Nakisa Bidarian, και ίδρυσε το Anti Fund, μια εταιρεία επιχειρηματικού κεφαλαίου με τον Geoffrey Woo.

## Νωρινή ζωή
Ο Πολ γεννήθηκε στο Κλήβελαντ, στο Οχάιο, και μεγάλωσε στο Γουέστλεϊκ, στο Οάιο, με τον μεγαλύτερο αδελφό του Λόγκαν, ο οποίος είναι επίσης YouTuber και προσωπικότητα στο διαδίκτυο. Ξεκίνησαν να γυμνάζονται όταν ο Τζέικ ήταν δέκα ετών. Οι γονείς τους είναι η Παμελά Αν Στεπνίκ (γεννημένη Μέρεντιθ) και ο ακίνητος πράκτορας Γκρέγκορι Άλαν Πολ. Μεγάλωσε σε εκκλησιαστικό, χριστιανικό σπίτι.

## Παραπομπές


## Εξωτερικοί σύνδεσμοι
* 

Κατηγορία:Αμερικανοί ιρλανδικής καταγωγής
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί κινηματογράφου
Civil War (κόμικ)

Το «**Civil War**» (ελληνικά: **Εμφύλιος Πόλεμος**) είναι crossover γεγονός της Marvel Comics που πραγματοποιήθηκε από το 2006 μέχρι το 2007. Η ιστορία αποτελείται από μια μίνι σειρά εφτά τευχών, τα οποία γράφτηκαν από τον Μαρκ Μίλαρ, και διάφορα συνδεδεμένα βιβλία. Η ιστορία βασίζεται σε προηγούμενες ιστορίες της Marvel, όπως «», «Οίκος του M» και «Decimation». Το σύνθημα του κόμικ είναι το «Ποια πλευρά θα επιλέξεις;»

Στο κόμικ, η Αμερικανική Κυβέρνηση περνά ένα νόμο για την εγγραφή υπερηρώων για να αναγκάσει τα άτομα με υπερδυνάμεις να δρουν υπό επίσημους κανονισμούς. Οι υπερήρωες που είναι κατά του νόμου, υπό την ηγεσία του Captain America, βρίσκονται σε μια διαμάχη με τους υποστηρικτές του, υπό την ηγεσία του Iron Man. Ο Spider-Man βρίσκεται στη μέση, ενώ οι X-Men παραμένουν ουδέτεροι για να επιβιώσει το μεταλλαγμένο είδος. Οι υπερήρωες που υποστηρίζουν το νόμο, όπως οι Mister Fantastic και Ms. Marvel, γίνονται αυξανόμενα αυταρχικοί. 

Η σειρά δίχασε τους κριτικούς και τους θαυμαστές, αλλά ήταν εμπορική επιτυχία. Η συνέχεια, *[[Εμφύλιος Πόλεμος II]]*, έκανε ντεμπούτο τον Ιούνιο του 2016. Η ιστορία προσαρμόστηκε στην ταινία του Κινηματογραφικού Σύμπαντος της Marvel *[[Captain America: Εμφύλιος Πόλεμος]]* (2016).

## Παραπομπές


Κατηγορία:Marvel Comics
Κατηγορία:Αμερικανικά κόμικς
Κατηγορία:Κόμικς υπερηρώων
Κατηγορία:Ιστορίες του Spider-Man
Κατηγορία:Κόμικς που έγιναν ταινίες
Στάδιο «Αδελφοί Τσάχορ»

Το **Στάδιο «Αδελφοί Τσάχορ»** (), γνωστό και ως **Στάδιο του Ράντομ** (), είναι στάδιο πολλαπλών χρήσεων στο Ράντομ της Πολωνίας. Χρησιμοποιείται σήμερα κυρίως για αγώνες ποδοσφαίρου και είναι η έδρα της Ραντόμιακ Ράντομ. Η ανακατασκευή του ξεκίνησε τον Μάιο του 2017 ολοκληρώθηκε τον Αύγουστο του 2023. Τον ίδιο μήνα διεξήχθη ο πρώτος αγώνας στο στάδιο, με την την Ραντόμιακ να αντιμετωπίζει την ΚΣ Κρακοβίας.

Η αρχική χωρητικότητα του σταδίου ήταν 8.800 θεατές. Με την ανακατασκευή, η χωρητικότητα αυξήθηκε στους 15.000 θεατές. Κατά τη διάρκεια της ανακατασκευής του σταδίου, η Ραντόμιακ, ο οποία συμμετείχε στην Εκστρακλάσα, έπαιξε τους εντός έδρας αγώνες της στο Στάδιο Στρατάρχη Γιούζεφ Πιουσούτσκι στην οδό Νατουροβίτσα, από το 2015 έως το 2023.

Το παλιό στάδιο, που βρισκόταν στο ίδιο σημείο, χτίστηκε το 1925.

## Δείτε επίσης
* Κατάλογος σταδίων ποδοσφαίρου στην Πολωνία

## Παραπομπές


Κατηγορία:Στάδια ποδοσφαίρου στην Πολωνία
Κατηγορία:Στάδια πολλαπλών χρήσεων στην Πολωνία
Κατηγορία:Ράντομ
Κατηγορία:Ραντόμιακ Ράντομ
Χάμφρεϊ Στάφορντ, κόμης του Στάφορντ

Ο **Χάμφρεϋ Στάφορντ**, αγγλ.: *Humphrey Stafford* (,  – 22 Μαΐου 1458), γενικά γνωστός με τον τίτλο ευγενείας του κόμης του Στάφορντ, ήταν ο μεγαλύτερος γιος του Χάμφρεϊ Στάφορντ 1ου δούκα του Μπάκιγχαμ και της λαίδης Άννας Νέβιλ (απεβ. 1480). 

## Βιογραφία
Ο Χάμφρεϊ Στάφορντ γεννήθηκε στις 2 Δεκεμβρίου 1425 και ήταν μεγαλύτερος από τον δίδυμο αδελφό του Ερρίκο. Οι γονείς τής μητέρας του ήταν ο Ραλφ Νέβιλ 1ος κόμης του Γουέστμορλαντ και η Ιωάννα Μποφόρ.  Οι εκ μητρός θείοι του ήταν (μεταξύ άλλων) ο Ριχάρδος Νέβιλ 5ος κόμης του Σόλσμπερι (πατέρας του Ριχάρδου κόμη του Γόρικ, τού *βασιλοποιού*), ο Ροβέρτος Νέβιλ ο οποίος ήταν πρώτος επίσκοπος του Σόλσμπερι και μετά επίσκοπος του Ντάραμ, ο Γουλιέλμος Νέβιλ 1ος κόμης του Kεντ και ο Eδουάρδος Νέβιλ 3ος βαρόνος Μπεργκαβεννί. Η πιο εξέχουσα εκ μητρός θεία του ήταν η Σεσίλ Νέβιλ, σύζυγος του Ριχάρδου 3ου δούκα της Υόρκης και μητέρα, μεταξύ άλλων, του Eδουάρδου Δ΄ της Αγγλίας, του Εδμόνδου κόμη του Ράτλαντ, του Γεωργίου 1ου δούκα του Κλάρενς, του Ριχάρδου Γ΄ της Αγγλίας, της Άννας δούκισσας του Έξετερ, της Ελισάβετ δούκισσας του Σάφολκ και της Μαργαρίτας δούκισσας της Βουργουνδίας.  Άλλες εκ μητρός θείες του ήταν η Eλεονόρα Νέβιλ σύζυγος Πέρσι, 2η κόμισσα του Nορθάμπερλαντ και η Αικατερίνη Νέβιλ σύζυγος Μόουμπρεϊ, 2η δούκισσα του Nόρφολκ.

Ο λόρδος Στάφορντ πολέμησε υπό τον πεθερό του για την υποστήριξη του Οίκου του Λάνκαστερ κατά τη διάρκεια της Πρώτης Μάχης του Σαιντ Άλμπανς. Φαίνεται ότι τραυματίστηκε σοβαρά σε αυτή τη μάχη, αλλά τελικά απεβίωσε είτε από τα τραύματά του, είτε από την πανώλη, προαποβιώσας τού πατέρα του, το 1458.  

Ο Χάμφρεϊ νυμφεύτηκε τη λαίδη Mάργκαρετ Μπωφόρ, κόρη του Eδμόνδου Μπωφόρ 2ου δούκα του Σόμερσετ και της λαίδης Eλεονόρας Μπωσάμπ. Ο αδελφός τού Χάμφρεϊ νυμφεύτηκε την εξαδέλφη της Μαργαρίτας.  Η λαίδη Μαργαρίτα ήταν αδελφή του Ερρίκου Μπωφόρ 3ου δούκα του Σόμερσετ (εκτελέστηκε στις 15 Μαΐου 1464 μετά τη μάχη του Χέξαμ) και του Εδμόνδου Μπωφόρ 4ου δούκα του Σόμερσετ (εκτελέστηκε στις 6 Μαΐου 1471 μετά τη μάχη του Τιούκσμπερι). Οι γονείς τής μητέρας της ήταν ο Ριχάρδος Μπωσάμπ, 13ος κόμης του Γουόρικ και η πρώτη σύζυγός του Eλίζαμπεθ Μπέρκλεϋ. Από τον πατέρα της, ήταν ανιψιά τής Ιωάννας Μπωφόρ βασίλισσας της Σκωτίας και εξαδέλφη τής λαίδης Μαργαρίτας Μπωφόρ (μητέρας του βασιλιά Ερρίκου Ζ΄). Από τη μητέρα της, η λαίδη Μαργαρίτα ήταν ανιψιά της Άννας Μπωσάμπ, 16ης κόμισσας του Γουόρικ και ως εκ τούτου, εξαδέλφη τής Iσαβέλλας Νέβιλ, δούκισσας του Κλάρενς και της βασίλισσας Άννας Νέβιλ.

## Οικογένεια
Ο λόρδος και η λαίδη Στάφορντ απέκτησαν δύο γιους, τον 
* Ερρίκο Στάφορντ (1455 - 1483) και τον 
* Χάμφρεϊ Στάφορντ. 

Ο Ερρίκος ονομάστηκε κόμης του Στάφορντ με το τέλος τού πατέρα του το 1458, και διαδέχθηκε τον παππού του ως 2ος δούκας του Μπάκιγχαμ μετά το τέλος τού τελευταίου στη μάχη του Νόρθαμπτον στις 10 Ιουλίου 1460.

## Πρόγονοι




## Αναφορές


Κατηγορία:Άγγλοι ευγενείς
Ελεονώρα Μπωσάμπ, δούκισσα του Σόμερσετ

Η **λαίδη Ελεονώρα Μπωσάμπ**, αγγλ.: *lady Eleanor Beauchamp, baroness de Ros and duchess of Somerset* (Σεπτέμβριος 1408 – 6 Μαρτίου 1467)  ήταν η δεύτερη κόρη του Ριχάρδου Μπωσάμπ, 13ου κόμη του Γουόρικ και της Eλισάβετ του Μπέρκλεϋ, κόρης του Θωμά του Μπέρκλεϋ, 5ου βαρόνου Μπέρκλεϋ.

## Οικογένεια

### Πρώτος γάμος
Στις 17 Δεκεμβρίου 1423 η λαίδη Eλεονώρα παντρεύτηκε τον Tόμας του Ρος, 8ο βαρόνο του Ρος. Ήταν γονείς των ακόλουθων επιζόντων τέκνων:
* Mαργαρίτα του Ρος (1425 – 10 Δεκεμβρίου 1488), παντρεύτηκε αρχικά (ως η 2η σύζυγός του) τον Γουίλιαμ ντε Μποτρώ, 3ο βαρόνο Μποτρώ (απεβ. 1462), δεύτερον τον Tόμας Μπουργκ, τον 1ο βαρόνο Μπουργκ του Γκαίνσμπορω.
* Tόμας του Ρος, 9ος βαρόνος του Ρος (9 Σεπτεμβρίου 1427 – 17 Μαΐου 1464).
* Ρίτσαρντ Ρος (8 Μαρτίου 1429 – μετά το 1492).

### Δεύτερος γάμος
Η Eλεονώρα παντρεύτηκε τον Eδμόνδο Μπωφόρ 2ο δούκα του Σόμερσετ κάποια στιγμή μεταξύ 1431 και 1433. Ήταν γιος του Ιωάννη Μπωφόρ 1ου κόμη του Σόμερσετ και της λαίδης Mαργαρίτας Χόλλαντ δούκισσας του Κλάρενς. Είχαν τα εξής επιζόντα τέκνα:
* Ελεονώρα, κόμισσα του Oρμόντ (μεταξύ 1431 και 1433 - 16 Αυγούστου 1501), παντρεύτηκε πρώτα τον Τζέιμς Μπάτλερ, 5ο κόμη του Όρμοντ και δεύτερον τον σερ Ρόμπερτ Σπένσερ.  Η κόρη της από τον δεύτερο γάμο της, η Mαργαρίτα, έγινε αργότερα πεθερά τής αδελφής τής Άννας Μπολέυν, Mαρίας.
* Ιωάννα (1433 – 11 Αυγούστου 1518), παντρεύτηκε πρώτα τον Ρόμπερτ ΣαιντΛόρενς, 3ο βαρόνο Χόουθ και μετά τον σερ Ρίτσαρντ Φράι. 
* Άννα (1435 – 17 Σεπτεμβρίου 1496),   παντρεύτηκε, τον σερ Γουίλιαμ Πάστον (1436 – πριν από τις 7 Σεπτεμβρίου 1496),  νεότερο γιο του Γουίλιαμ Πάστον (1378– 1444), δικαστή των Κοινών Εφέσεων. 
* Ερρίκος 3ος δούκας του Σόμερσετ (26 Ιανουαρίου 1436 – π. 15 Μαΐου 1464) .
* Μαργαρίτα (1437 – 1474),   παντρεύτηκε πρώτα τον Χάμφρεϋ, κόμη του Στάφορντ και μετά τον σερ Ρίτσαρντ Ντάρελ. 
* Eδμόνδος 4ος δούκας του Σόμερσετ (1439 – π. 4 Μαΐου 1471) .
* Τζων κόμης του Ντόρσετ (1441  – 4 Μαΐου 1471) .
* Tόμας (γεν. 1442 – π. 1517) .
* Ελίζαμπεθ (1443 - πριν από το 1475),  παντρεύτηκε τον σερ Ερρίκο ΦιτςΛιούις .
* Mαίρη (γενν. μεταξύ 1431 και 1455) .

### Τρίτος γάμος
Παντρεύτηκε τρίτον τον Γουόλτερ Ρόκσλυ. Δεν υπήρχε γνωστός απόγονος από αυτόν τον γάμο. 

## Το τέλος
Απεβίωσε στις 6 Μαρτίου 1467 σε ηλικία 58 ετών στο κάστρο Μπέιναρντ, Λονδίνο, Αγγλία.

## Πρόγονοι

## Αναφορές

Κατηγορία:Οίκος του Μπωφόρ
Κατηγορία:Αγγλίδες βαρώνισσες